Διαδικτυακοί τηλεθεατές
Authors: Συμεωνίδου Βαρβάρα 
Published: September 2021

Σκοπός της παρούσας έρευνας είναι να διερευνηθεί το ζήτημα της διαδικτυακής τηλεόρασης. Πιο συγκεκριμένα, η έρευνα εστιάζει πάνω στους παράγοντες που συμβάλλουν στην παρακολούθηση της διαδικτυακής τηλεόρασης καθώς και εξετάζει τους λόγους που οδηγούν τους υπόλοιπους τηλεθεατές να μην την επιλέξουν/ να μην είναι χρήστες διαδικτυακής τηλεόρασης. Βάσει του σκοπού της έρευνας, μελετώνται 1. η εξέλιξη της τηλεόρασης ως μέσο μαζικής επικοινωνίας, οι κοινωνικές, οικονομικές, πολιτικές και πολιτισμικές αλλαγές που συντελέστηκαν παράλληλα και εξαιτίας της εξέλιξης της τηλεόρασης, η ψυχολογία και τα είδη των τηλεθεατών, η επίδραση της τηλεόρασης στη διαμόρφωση της πραγματικότητας, η επικοινωνιακή και κοινωνική της διάσταση, 2. η εξέλιξη του διαδικτύου και των μέσων κοινωνικής δικτύωσης, η αλληλεπίδραση του διαδικτύου με την τηλεόραση και την πολιτική σκηνή, η αλληλεπίδραση του διαδικτύου, της τηλεόρασης και η κοινωνική πραγματικότητα, το προφίλ χρηστών διαδικτύου και μέσων κοινωνικής δικτύωσης, 3. η εξέλιξη της διαδικτυακής τηλεόρασης, τα πλεονεκτήματα και μειονεκτήματα της, οι εφαρμογές που προσφέρονται στους χρήστες της, 4. η καταναλωτική συμπεριφορά, τα διάφορα δημογραφικά χαρακτηριστικά του ατόμου και οι παράγοντες που επιδρούν στην αγοραστική συμπεριφορά των καταναλωτών, οι προσδιοριστικοί παράγοντες επιλογής των μέσων νέας τεχνολογίας, του διαδικτύου και της διαδικτυακής τηλεόρασης, 5. η διαδικτυακή τηλεόραση ως νέο επιχειρηματικό μοντέλο στο χώρο της τηλεοπτικής βιομηχανίας, το προφίλ των χρηστών διαδικτυακής τηλεόρασης, οι παράγοντες που θα διευκόλυναν / απέτρεπαν την χρήση υπηρεσιών διαδικτυακής τηλεόρασης, η στρατηγική τιμολόγησης και η στρατηγική προβολής και προώθησης που θα πρέπει να χρησιμοποιήσουν οι εταιρείες της τηλεοπτικής βιομηχανίας ώστε να προσελκύσουν τους καταναλωτές. Η πρωτοτυπία της έγκειται στο ότι δεν υπάρχει αντίστοιχη έρευνα στην Ελλάδα σχετικά με την χρήση υπηρεσιών διαδικτυακής τηλεόρασης. Η έρευνα εστιάζει στο πώς το τηλεοπτικό προϊόν αλληλεπιδρά με τα μέσα κοινωνικής δικτύωσης. Ενδιαφέρον στην παρούσα έρευνα αποτελεί το κατά πόσο η διαδικτυακή τηλεόραση μπορεί να υποκαταστήσει την παραδοσιακή καθώς και οι κοινωνικές, πολιτικές, οικονομικές και πολιτισμικές ανακατατάξεις που επέρχονται ως αποτέλεσμα της εισαγωγής και εξάπλωσης νέων μέσων τεχνολογίας, ειδικά στον τομέα των τηλεοπτικών μέσων. Η έρευνα εξετάζει τους προσδιοριστικούς και αποτρεπτικούς παράγοντες χρήσης διαδικτυακής τηλεόρασης, αλλά και τον τρόπο με τον οποίον οι χρήστες αλληλεπιδρούν με το τηλεοπτικό προϊόν, μέσα από τις εφαρμογές που υπάρχουν σε διάφορες πλατφόρμες και τον τρόπο αλληλεπίδρασής του παράγοντα φύλο με το τηλεοπτικό προϊόν. Στόχος της έρευνας να αξιοποιηθούν τα στοιχεία ώστε να προκύψει ένα ολοκληρωμένο προφίλ που θα μπορεί να χρησιμοποιηθεί από τις εταιρείες της τηλεοπτικής βιομηχανίας που επενδύουν στη διαδικτυακή τηλεόραση για να μπορέσουν να: α) Καθορίσουν το τμήμα της αγοράς στο οποίο θα πρέπει να απευθυνθούν, β) Καθορίσουν το μείγμα προβολής και προώθησης, καθώς και της τιμολογιακής τους στρατηγικής, γ) Προσδιορίσουν τα κριτήρια που είναι σημαντικά κατά την απόφαση ενός καταναλωτή να κάνει χρήση υπηρεσιών διαδικτυακής τηλεόρασης, δ) Προσδιορίσουν τις εφαρμογές που οι χρήστες διαδικτυακής τηλεόρασης χρησιμοποιούν, ε) Συγκεκριμενοποιήσουν τις προσδοκίες των καταναλωτών – υποψήφιων χρηστών διαδικτυακής τηλεόρασης, στ) Προσδιορίσουν νέες ευκαιρίες στο χώρο της διαδικτυακής τηλεόρασης.